آمریکا باشقانی دونالد ترامپین قدیم وکیلی مایکل کوهن‌ه‌، 2016داکی پرزیدنت سئچیم‌لرینی تأثیر ائتمه‌یه چالیشماقلا بیرلیکده موختلیف فدرال جینایت‌لردن 3 ایل زیندان جزاسی وئریلدی.
کوهن‌ین جزا محکمه ایجلاسی دونن نیویورک‌داکی فدرال محکمه‌ده یئرلی ساعات ایله 11.00 ده (تورکیه ساعاتی ایله19.00) باشلادی.
آمریکا پرزیدنتی ترامپ‌ین اؤزونو "ضعیف" کیمی قیمتلندیرمه‌سینه دایر کوهن،
"بو دوغرو اما باشقا بیر سببله دوغرو. چونکی تکرار-تکرار اؤزومو ترامپ‌ین چیرک‌لی عمل‌لرینی اؤرت-باس‌دیر ائتمک مجبوریتینده حیس ائتدیم." دئیه دانیشدی.
حاکم ویلیام پاولی، کوهن‌ه یؤنلدیلن اتهام‌لارا دایر، "بونلارین هر بیری آمریکایا قارشی جیدی جینایت‌دیر." قیمتلندیرمه‌سینده اولوب.
پاولی، کوهن‌ی حاقین‌داکی اتهام‌لار گؤره 3 ایل حبسه محکوم ائتدیگینی آچیقلاییب.
کوهن‌ین 6 مارس 2019دا حبسه گیرمه‌سی قرارا آلینیب.
نیویورک فدرال محکمه‌سی ساوجیلاری‌نین اؤتن هفته توپلوما آچیقلادیق‌لاری دعوا دوساسیندا، کوهن‌ین، روسیا آراشدیرماسی کونتکستینده خصوصی مسئول ساوجی روبرت مولر و قروپو ایله گوج‌لو امکداش‌لیق ائتدیگینه دقت چکیلمیش آنجاق یئنه ده حاقین‌داکی جینایت‌لرین جیدی اولماسی موناسیبتیله کوهن اوچون 51 ایله 63 آی حبس جزاسی ایستمیشدی.
سؤزقونوسو سندده کوهن، ترامپلا علاقه‌لری اولدوغو ادعا ائدیلن ایکی قادینا دیل‌لری اوچون غیری-قانونی پول اؤدمک، سئچیم کامپانیا مالیلشدیرمه قایدا‌لارینی پوزماق، بانک فیریلداقچیلیغی و موسکوا‌داکی بیر املاک پروه‌سی اوچون ترامپا واسیطه‌چی‌لیک ائتمک کیمی مسئله‌لرده فدرال نماینده‌لره یالان دئمکله گوناهلاندیرمیشدی.
کوهن، حاقین‌داکی فدرال اتهام‌لاری آوقوست آییندا قبول ائتمیش و سونراکی آیلاردا مولرین دستگیله 7 دفعه بیر آرایا گله‌رک نماینده‌لره ایفاده وئرمیشدی.
ترامپین، پرزیدنت سئچیم‌لرین‌دن اوّل روسیادا تیکمه‌گی پلانلاشدیردیغی بیر اوتلین 50 میلیون دو‌لار دگرینده اولان ائیوان قاتینی، روسیا پرزیدنتی ولادیمیر پوتینه وئرمگی تکلیف ائتدیگی ادعا ائدیلمیش، کوهن‌ین بو باره‌ده مووافیق شخص‌لره واسیطه‌چی‌لیک ائتدیگی ایره‌لی سورولموشدو.
